यसको केही वर्षपछि आफ्ना पिताले दिएको एक महत्वपूर्ण जिम्मेवारी उनी अझै सम्झन्छन् । त्यसबेला १७ वर्षे जीवन आइए पढ्दै थिए । बुबा जागिरको सिलसिलाका कारण मोरङमा थिएनन् । उनीहरुले बेलगछियाबाट खेती सार्ने विचार गरे र त्यहाँ बेचेर अर्को ठाउँमा किन्ने चाँजोपाजो मिल्यो । यही क्रममा सो बेला जग्गा किन्नुपर्दा सो जग्गाको मोहीलाई क्रेताले नै केही रकम दिनुपर्ने भयो । त्यो समयमा मोहीलाई डेढलाख रुपैयाँ दिनुपर्ने भयो ।
